Universis presentes litteras inspecturis, nos Amietus de Planches, Jacobus, Johannes, Johanneta quondam filia Andree, Moingeneta quondam filia Mathei, Droinus maritus dicte Moingenete, et Perronetus frater Jacobi de Planches, notum facimus quod nos pro [e]videnti et urgenti necessitate nostra vendimus et in hereditatem perpetuam quittamus penitus reverendo patri ac domino Girardo, Dei gratia Eduensi episcopo, suisque successoribus qui pro tempore erunt episcopi Eduenses medietatem nemoris du Deffaulx de Maugiber, siti inter nemus dictorum es Blandins ex una parte, et fontem de Maugiber ex altera, pro duodecim libris et decem solidis Viennensium, de quibus recepimus et habuimus integrum pagamentum, et de ipsis nos tenemus penitus pro pagatis in peccunia legitime numerata. Quapropter promittimus per juramenta nostra, etc. In cujus rei memoriam et testimonium sigillum curie venerabilis viri domini Guillermi de Gisseyo, archidiaconi Avalonensis in ecclesia Eduensi, presentibus litteris rogavimus et optinuimus apponi. Actum anno Domini millesimo CCº septuagesimo quarto, mense marcio.